pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร. มล.ปนัดดา ขอให้ข้าราชการรักษากฎระเบียบยึดมั่นในหลักธรรมาภิบาล
วันอังคารที่ 1 พฤศจิกายน 2559
รมต.นร. มล.ปนัดดา ขอให้ข้าราชการรักษากฎระเบียบยึดมั่นในหลักธรรมาภิบาล
รมต.นร. มล.ปนัดดา ขอให้ข้าราชการรักษากฎระเบียบยึดมั่นในหลักธรรมาภิบาล
วันนี้ (6 ตุลาคม 2559) เวลา 13.30 น. ณ ห้องประชุมอรรถไกวัลวที ชั้น 1 สํานักงานปลัดสํานักนายกรัฐมนตรี ทําเนียบรัฐบาล หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี เป็นประธานการประชุมผู้บริหารหน่วยงานในกํากับ เพื่อรับทราบแผนการปฏิบัติราชการที่สําคัญ และมอบนโยบายการปฏิบัติราชการที่จะดําเนินการในช่วงปีงบประมาณ พ.ศ. 2560 โดยมีปลัดสํานักนายกรัฐมนตรี รักษาการอธิบดีกรมประชาสัมพันธ์ รองเลขาธิการคณะกรรมการการวิจัยแห่งชาติ เลขาธิการคณะกรรมการคุ้มครองผู้บริโภค เลขาธิการราชบัณฑิตยสภา ผู้ตรวจราชการสํานักนายกรัฐมนตรี และตัวแทนจากหน่วยงานที่เกี่ยวข้องเข้าร่วมประชุม
ในโอกาสนี้ หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี ได้รับฟังรายงานการดําเนินงานที่สําคัญของทุกส่วนราชการที่จะดําเนินการในปีงบประมาณ พ.ศ. 2560 และมอบนโยบายให้แก่ส่วนราชการที่เข้าร่วมประชุมช่วยกันขับเคลื่อนการดําเนินงานของรัฐบาลในกรอบยุทธศาสตร์ชาติ 20 ปี นโยบายประชารัฐ Thailand 4.0 ให้เป็นไปด้วยความเรียบร้อยมีประสิทธิผล ยึดมั่นในหลักธรรมาภิบาล ซึ่งผลการดําเนินการจะมีการติดตามประเมินผลซึ่งได้มีมติคณะรัฐมนตรีกําหนดไว้แล้ว โดยจะพิจารณาจากผลการประเมิน ตามคํารับรองการปฏิบัติราชการ ซึ่งหน่วยงานจะได้มีการจัดทําข้อตกลงการปฏิบัติราชการกับรัฐมนตรีประจําสํานักนายกรัฐมนตรีต่อไป
รัฐมนตรีประจําสํานักนายกรัฐมนตรี ได้กล่าวในตอนท้ายว่า ขอให้ทุกหน่วยงานขับเคลื่อนการปฏิบัติราชการที่อยู่ในความรับผิดชอบ ให้ปฏิบัติอย่างเต็มกําลังสุดความสามารถ ละเว้นการทุจริตคอร์รัปชัน ยึดมั่นความโปร่งใส มีจิตบริการ สามารถเข้าถึงจิตใจประชาชน
---------------------------------
สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“รับคำร้องออนไลน์” ของขวัญปีใหม่ก.แรงงาน ได้ผล แรงงานแห่ใช้เกินคาด
วันจันทร์ที่ 22 มกราคม 2561
“รับคําร้องออนไลน์” ของขวัญปีใหม่ก.แรงงาน ได้ผล แรงงานแห่ใช้เกินคาด
กรมสวัสดิการและคุ้มครองแรงงาน เผยผลการรับคําร้องผ่านอินเตอร์เน็ต 1 ใน 9 ของขวัญ  ปีใหม่กระทรวงแรงงาน มีผู้ใช้บริการเกินเป้า ส่วนใหญ่ขอรับสิทธิประโยชน์เกี่ยวกับค่าจ้าง พบกทม.เยอะสุด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ภายหลังจากที่กระทรวงแรงงาน โดย พล.ต.อ. อดุลย์ แสงสิงแก้ว รมว.แรงงาน ได้มอบของขวัญปีใหม่ให้แก่พี่น้องผู้ใช้แรงงาน ภายใต้แนวคิด 9 ชื่นบาน แรงงานชื่นใจ โดยในส่วนของกสร.เป็นการเปิดให้บริการรับคําร้องผ่านอินเตอร์เน็ตทางเว็บไซต์ของกรมสวัสดิการและคุ้มครอง www.labour.go.th ซึ่งเปิดใช้บริการตั้งแต่ 1 มกราคม 2561 เป็นต้นมา โดย 15 วันแรกของให้เปิดให้บริการ (1-15 ม.ค.61) มีผู้ยื่นคําร้องผ่านทางอินเตอร์เน็ต จํานวน 137 ราย คิดเป็นร้อยละ 76 ของลูกจ้างที่ยื่นคําร้องต่อพนักงานตรวจแรงงานทั้งหมด 181 ราย จากตัวเลขดังกล่าวแสดงให้เห็นว่าการรับคําร้องผ่านอินเตอร์เน็ตได้รับความสนใจและการตอบรับที่ดีเนื่องจากมีผู้ใช้บริการสูงกว่าเป้าหมายที่กสร. ตั้งไว้ว่าจะมีผู้ใช้บริการในระยะแรกไม่น้อยกว่าร้อยละ 10
อธิบดีกสร. กล่าวเพิ่มเติมว่า การให้บริการรับคําร้องผ่านอินเตอร์เน็ตจะช่วยให้ลูกจ้างสามารถเข้าถึงบริการของภาครัฐมากยิ่งขึ้น และช่วยให้ลูกจ้างได้รับการคุ้มครองตามกฎหมายคุ้มครองแรงงานได้อย่างทั่วถึง อีกทั้งเป็นการอํานวยความสะดวกแก่ลูกจ้าง สามารถยื่นคําร้องได้ทุกที่ ทุกเวลา ซึ่งจากข้อมูล 15 วันแรกพบว่า มีผู้ใช้บริการในเวลาราชการ 107 ราย นอกเวลาราชการ 30 ราย โดยส่วนใหญ่เป็นการยื่นคําร้องเพื่อขอรับสิทธิประโยชน์เกี่ยวกับค่าจ้าง 101 ราย คิดเป็นร้อยละ 51 รองลงมาเป็น เงินประกันการทํางาน ค่าชดเชยการเลิกจ้าง และค่าจ้างแทนการบอกกล่าวล่วงหน้าตามลําดับ ขณะที่ประเภทกิจการที่มีผู้ยื่นคําร้องสูงสุดคือ กิจการรับเหมาก่อสร้าง และขายเครื่องใช้ไฟฟ้า ซึ่งผู้ยื่นคําร้องส่วนใหญ่ทํางานในเขตกรุงเทพมหานคร นครสวรรค์ เชียงใหม่ และพิษณุโลก ตามลําดับ
รัฐบาลไทย-ข่าวทำเนียบรัฐบาล-รองปลัดนิสากรฯ ลงพื้นที่ชุมชน CIV บ้านวังนาใน จ.สตูล เพื่อตรวจเยี่ยมพร้อมให้คำเเนะนำในการพัฒนาผลิตภัณฑ์และเชื่อมโยงแหล่งท่องเที่ยว เสริมสร้างศักยภาพแก่ชุมชน
วันจันทร์ที่ 5 สิงหาคม 2562
รองปลัดนิสากรฯ ลงพื้นที่ชุมชน CIV บ้านวังนาใน จ.สตูล เพื่อตรวจเยี่ยมพร้อมให้คําเเนะนําในการพัฒนาผลิตภัณฑ์และเชื่อมโยงแหล่งท่องเที่ยว เสริมสร้างศักยภาพแก่ชุมชน
นางสาวนิสากร จึงเจริญธรรม รองปลัดกระทรวงอุตสาหกรรม ลงพื้นที่ชุมชนบ้านวังนาใน อําเภอละงู จังหวัดสตูล เพื่อตรวจเยี่ยมพร้อมให้คําเเนะนําในการพัฒนาผลิตภัณฑ์ และเชื่อมโยงแหล่งท่องเที่ยว เสริมสร้างศักยภาพแก่ชุมชน
วันที่ 3 สิงหาคม 2562 นางสาวนิสากร จึงเจริญธรรม รองปลัดกระทรวงอุตสาหกรรม ลงพื้นที่ชุมชนบ้านวังนาใน อําเภอละงู จังหวัดสตูล เพื่อตรวจเยี่ยมพร้อมให้คําเเนะนําในการพัฒนาผลิตภัณฑ์ และเชื่อมโยงแหล่งท่องเที่ยว เสริมสร้างศักยภาพแก่ชุมชน โดยมีนางสาวมาลี ทองเกลี้ยง อุตสาหกรรมจังหวัดสตู​ล ให้การต้อนรับ
ชุมชนบ้านวังนาใน อําเภอละงู จังหวัดสตูล เป็นหนึ่งในหมู่บ้านอุตสาหกรรมสร้างสรรค์ (Creative Industry Village : CIV) ภายใต้การดําเนินงานของกรมส่งเสริมอุตสาหกรรม กระทรวงอุตสาหกรรม โดยได้ดําเนินการช่วยสร้างความความเข้มเเข็งให้คนและชุมชน ใช้อัตลักษณ์ ทรัพยากรที่มีในท้องถิ่น ภูมิปัญญา ผสมผสานต่อยอดให้เกิดเป็นผลิตภัณฑ์และบริการที่สามารถตอบโจทย์ผู้บริโภคเเละนักท่องเที่ยว พร้อมสร้างมูลค่าเพิ่มและยกระดับความเป็นอยู่ของคนในชุมชน โดยชุมชนเเห่งนี้ได้นําวัตถุดิบผสมผสานกับองค์ความรู้ต่อยอดรังสรรค์ผลิตภัณฑ์ผ้ามัดย้อมที่ใช้สีธรรมชาติ อาทิ เปลือกผลมังคุด หรือใบ เป็นสีย้อม เสื้อ กระเป๋า ผ้าพันคอ เป็นต้น โดยผู้ที่เข้ามาท่องเที่ยวในชุมชนบ้านวังนาใน สามารถทดลองปฏิบัติวิธีการทําผ้ามัดย้อมและสร้างสรรค์ผลงานสินค้าที่มีหนึ่งเดียวด้วยตนเอง ซึ่งถือเป็นจุดเด่นของชุมชนเเห่งนี้
รัฐบาลไทย-ข่าวทำเนียบรัฐบาล-คปภ. ชี้แจงขั้นตอนมาตรการทางกฎหมายกรณีบริษัทประกันภัยดำรงเงินกองทุนไม่ครบถ้วนตามที่กฎหมายกำหนด
วันพุธที่ 10 ตุลาคม 2561
คปภ. ชี้แจงขั้นตอนมาตรการทางกฎหมายกรณีบริษัทประกันภัยดํารงเงินกองทุนไม่ครบถ้วนตามที่กฎหมายกําหนด
• เลขาธิการ คปภ. ย้ํายังไม่มีบริษัทประกันภัยรายใดถูกสั่งหยุดรับประกันภัย
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า ตามที่มีการเผยแพร่ประกาศของสํานักงาน คปภ. ฉบับที่ 17/2561 ลงวันที่ 9 ตุลาคม 2561 กรณีมีการฝ่าฝืนหรือไม่ปฏิบัติตามกฎหมายว่าด้วยการประกันวินาศภัยของ บริษัท คิงไว ประกันภัย จํากัด (มหาชน) ดํารงเงินกองทุนต่ํากว่าเกณฑ์ที่กฎหมายกําหนดตามประกาศ คปภ. เรื่องกําหนดประเภทและชนิดของเงินกองทุน รวมทั้งหลักเกณฑ์ วิธีการ และเงื่อนไขในการคํานวณเงินกองทุนของบริษัทประกันวินาศภัย พ.ศ. 2558 นั้น
สํานักงาน คปภ. ขอชี้แจงว่า การประกาศการฝ่าฝืนหรือไม่ปฏิบัติตามบทบัญญัติตามกฎหมายของบริษัทประกันภัยดังกล่าวเป็นไปตามมาตรา 111/2 แห่งพระราชบัญญัติประกันวินาศภัย พ.ศ. 2535 ซึ่งบัญญัติให้สํานักงาน คปภ. ประกาศการฝ่าฝืนฯ โดยต้องระบุรายละเอียดการฝ่าฝืนหรือไม่ปฏิบัติตามให้ประชาชนทราบ
ตามข้อกฎหมายในกรณีที่เงินกองทุนของบริษัทลดลงต่ํากว่าเงินกองทุนที่ต้องดํารงไว้ตามกฎหมาย บริษัทจะต้องเสนอโครงการเพื่อแก้ไขฐานะเงินกองทุนภายใน 30 วัน นับแต่วันที่ได้รับแจ้งจากนายทะเบียน หรือวันที่ผู้สอบบัญชีหรือบริษัทตรวจพบ และเมื่อนายทะเบียนให้ความเห็นชอบโครงการแล้ว ในระหว่างดําเนินการตามโครงการที่ได้รับความเห็นชอบ บริษัทสามารถประกอบกิจการได้ตามปกติ แต่จะดําเนินการขยายธุรกิจไม่ได้จนกว่าจะสามารถดํารงเงินกองทุนได้ตามมาตรา 27 วรรคสอง
“กรณีของบริษัท คิงไว ประกันภัย จํากัด (มหาชน) สํานักงาน คปภ. ได้รับแจ้งว่าได้มีการเพิ่มทุนจดทะเบียนเพื่อแก้ไขฐานะเงินกองทุนแล้ว แต่อยู่ในระหว่างการดําเนินการตามขั้นตอนให้มีผลตามกฎหมาย ซึ่งหากตรวจสอบแล้วพบว่าระดับเงินกองทุนเป็นไปตามเกณฑ์ที่กฎหมายกําหนดก็จะไม่มีกรณีที่นายทะเบียนจะต้องให้ความเห็นชอบโครงการเพื่อแก้ไขฐานะเงินกองทุนตามมาตรการที่กฎหมายกําหนด ขณะนี้ จึงยังไม่มีคําสั่งห้ามบริษัท คิงไว ประกันภัย จํากัด (มหาชน) ในการดําเนินการขยายธุรกิจ และบริษัทฯ ยังสามารถรับประกันภัยรายใหม่ได้” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-ดร.ศิริ จิระพงษ์พันธ์  รัฐมนตรีว่าการกระทรวงพลังงาน เข้าสักการะพระพรหม เพื่อเป็นสิริมงคลในโอกาสเข้ารับตำแหน่งวันแรก พร้อมมอบนโยบายการขับเคลื่อนภารกิจสำคัญของกระทรวงพลังงาน
วันศุกร์ที่ 1 ธันวาคม 2560
ดร.ศิริ จิระพงษ์พันธ์  รัฐมนตรีว่าการกระทรวงพลังงาน เข้าสักการะพระพรหม เพื่อเป็นสิริมงคลในโอกาสเข้ารับตําแหน่งวันแรก พร้อมมอบนโยบายการขับเคลื่อนภารกิจสําคัญของกระทรวงพลังงาน
รมว. พลังงาน เข้าสักการะพระพรหม สิ่งศักดิ์สิทธิ์ ประจํากระทรวงพลังงาน เพื่อเป็นสิริมงคลในโอกาสเข้ารับตําแหน่งวันแรก พร้อม มอบนโยบายการขับเคลื่อนภารกิจสําคัญของกระทรวงพลังงานแก่ข้าราชการและเจ้าหน้าที่กระทรวงพลังงาน
วันนี้ (1 ธ.ค. 60) ดร.ศิริ จิระพงษ์พันธ์  รัฐมนตรีว่าการกระทรวงพลังงาน ได้เข้าสักการะพระพรหม ซึ่งเป็นสิ่งศักดิ์สิทธิ์ประจํากระทรวงพลังงาน ณ ศาลพระพรหม ภายในศูนย์เอนเนอร์ยี่คอมเพล็กซ์
โดยมี นายธรรมยศ ศรีช่วย ปลัดกระทรวงพลังงาน  พร้อมด้วยผู้บริหารระดับสูง ข้าราชการ และเจ้าหน้าที่ในสังกัดกระทรวงพลังงานให้การต้อนรับ
โดยภายหลังจากรัฐมนตรีว่าการกระทรวงพลังงาน ได้สักการะพระพรหมเพื่อเป็นสิริมงคลแล้ว ได้เดินทางไปเข้าร่วมประชุมและมอบนโยบายการขับเคลื่อนภารกิจที่สําคัญของกระทรวงพลังงานให้แก่ข้าราชการและเจ้าหน้าที่กระทรวงพลังงาน อาทิ การขับเคลื่อนบูรณาการพลังงานระยะยาว นโยบาย Energy 4.0 และการบริหารจัดการการสํารวจและผลิตปิโตรเลียมรอบใหม่ และการบริหารจัดการแหล่งปิโตรเลียมที่ใกล้จะหมดอายุ เป็นต้น
ทั้งนี้ ดร.ศิริ จิระพงษ์พันธ์ ได้รับการแต่งตั้งให้เป็นรัฐมนตรีว่าการกระทรวงพลังงาน เมื่อวันที่ 23 พฤศจิกายน 2560 ถือเป็นรัฐมนตรีว่าการกระทรวงพลังงาน คนที่ 12 เกิดเมื่อวันที่ 10 มิถุนายน พ.ศ. 2497 จบการศึกษา Bachelor of Science (วิศวกรรมเคมี) เกียรตินิยม สถาบันเทคโนโลยีแห่งแคลิฟอร์เนีย ประเทศสหรัฐอเมริกาและ Doctor of Science (วิศวกรรมเคมี) สถาบันเทคโนโลยีแห่งแมสซาซูเซ็ทส์ ประเทศสหรัฐอเมริกา หลังจบการศึกษาเคยรับราชการเป็นอาจารย์ประจําภาควิชาวิศวเคมี คณะวิศวกรรมศาสตร์ จุฬาลงกรณ์มหาวิทยาลัย ในปี พ.ศ. 2523
สําหรับตําแหน่งการทํางานที่ผ่านมาก่อนได้รับการแต่งตั้งให้เป็นรัฐมนตรีว่าการกระทรวงพลังงาน
ดร.ศิริ จิระพงษ์พันธ์ เคยดํารงตําแหน่ง อาทิ  ผู้อํานวยการสถาบันปิโตรเลียมแห่งประเทศไทย และผู้อํานวยการมูลนิธิเพื่อสถาบันปิโตรเลียมแห่งประเทศไทย และสมาชิกสภาปฏิรูปแห่งชาติ (สปช.) เป็นต้น
รัฐบาลไทย-ข่าวทำเนียบรัฐบาล-กิจกรรมเฉลิมพระเกียรติเนื่องในวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง 87 พรรษา
วันอังคารที่ 13 สิงหาคม 2562
กิจกรรมเฉลิมพระเกียรติเนื่องในวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง 87 พรรษา
ในวันจันทร์ที่ 12 สิงหาคม 62 เวลา 08.45 น. พลเอกณัฐ อินทรเจริญ ปลัดกระทรวงกลาโหม เป็นประธานในการจัดกิจกรรมเฉลิมพระเกียรติเนื่องในวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง 87 พรรษา
โดยกิจกรรมประกอบด้วย พิธีเจริญพระ​พุทธมนต์​ถวายพระพรชัยมงคล, พิธีทําบุญ​ตักบาตรพระสงฆ์​และสามเณร​ จํานวน 88 รูป ถวายเป็นพระราชกุศล และพิธีลงนามถวายพระพร ณ ศาลาว่าการกลาโหม
รัฐบาลไทย-ข่าวทำเนียบรัฐบาล-สำนักงานการบินพลเรือน กำหนดแนวปฏิบัติการขนสินค้าภายในห้องโดยสารอากาศยาน ระหว่างการแพร่ระบาดของโรคติดเชื้อไวรัส COVID-19 [กระทรวงคมนาคม]
วันจันทร์ที่ 11 พฤษภาคม 2563
สํานักงานการบินพลเรือน กําหนดแนวปฏิบัติการขนสินค้าภายในห้องโดยสารอากาศยาน ระหว่างการแพร่ระบาดของโรคติดเชื้อไวรัส COVID-19 [กระทรวงคมนาคม]
สํานักงานการบินพลเรือน กําหนดแนวปฏิบัติการขนสินค้าภายในห้องโดยสารอากาศยาน ระหว่างการแพร่ระบาดของโรคติดเชื้อไวรัส COVID-19
นายจุฬา สุขมานพ ผู้อํานวยการสํานักงานการบินพลเรือนแห่งประเทศไทย กระทรวงคมนาคม กล่าวว่า สํานักงานการบินพบเรือน (กพท.) ได้กําหนดแนวปฏิบัติการขนสินค้าภายในห้องโดยสารในอากาศยาน ระหว่างการแพร่ระบาดของโรคติดเชื้อไวรัส COVID-19 โดยมีวัตถุประสงค์เพื่อส่งเสริมการขนส่งสินค้าระหว่างสายการบินหยุดทําการบินเนื่องจากปริมาณผู้โดยสารลดลง ซึ่งจะทําให้ระบบการกระจายสินค้าที่จําเป็นต่อการดํารงชีวิตสามารถดําเนินการได้อย่างต่อเนื่อง และทําให้ราคาค่าขนส่งไม่สูงขึ้นจนเกินไปในช่วงที่ผู้ขนส่งสินค้ามีจํานวนน้อยลง อีกทั้งเปิดโอกาสให้สามารถเช่าเครื่องบินโดยสารขนส่งสินค้าและขนส่งในห้องโดยสารได้ (ปกติสินค้าต้องขนใต้ท้องเครื่องเท่านั้น) ทั้งนี้ สินค้าที่ได้รับอนุญาตให้ขนส่งภายในห้องโดยสาร ได้แก่ อาหาร เครื่องอุปโภคบริโภค และสิ่งของจําเป็นในช่วงการแพร่ระบาดของโรคติดเชื้อไวรัส COVID-19 อาทิ เวชภัณฑ์ทางการแพทย์ อุปกรณ์ป้องกันโรค เป็นต้น สําหรับพื้นที่ห้องโดยสารที่สามารถขนส่งได้ อาทิ บนเก้าอี้โดยสาร พื้นที่เก็บสัมภาระใต้เก้าอี้โดยสาร เหนือศีรษะ และพื้นที่เก็บสัมภาระที่อื่นบนเครื่อง ซึ่งสายการบินต้องประเมินความเสี่ยงของสินค้าที่จะขนส่งและจัดทําขั้นตอนการปฏิบัติการขนส่งให้ กทพ. พิจารณารับรองด้านมาตรฐานความปลอดภัยก่อนดําเนินการ
รัฐบาลไทย-ข่าวทำเนียบรัฐบาล-เว้นระยะห่างเพื่อความปลอดภัย
วันอาทิตย์ที่ 14 มิถุนายน 2563
เว้นระยะห่างเพื่อความปลอดภัย
ระยะปลอดภัยไม่น้อยกว่า 2 เมตร
-ใช้ทิชชู่ปิดจมูก ปาก เวลาไอจาม
-ใช้ข้อศอกและต้นแขนด้านในถ้าไม่มีทิชชู่
-สวมหน้ากากอนามัย
รัฐบาลไทย-ข่าวทำเนียบรัฐบาล-7 วิธีเว้นระยะห่างทางสังคม
วันเสาร์ที่ 21 มีนาคม 2563
7 วิธีเว้นระยะห่างทางสังคม
เว้นระยะห่าง ปลอดภัยสู้โควิด
-ยืนและนั่งห่างกัน 1.5-2 เมตร
-งดการรวมตัวกัน
-หลีกเลี่ยงการรับประทานอาหารร่วมกับผู้อื่น
-เน้นการสื่อสาร หรือทําธุรกิจออนไลน์เป็นหลัก
-จัดหนังสือออนไลน์ในห้องสมุด
-เน้นการเรียนออนไลน์และเลี่ยงการจัดประชุมใหญ่
-ลดความหนาแน่นในลิฟต์ เน้นการเดินขึ้นบันได
รัฐบาลไทย-ข่าวทำเนียบรัฐบาล-รมว.พม. ลงพื้นที่ช่วยเด็ก 4 คน หลังบ้านถูกเพลิงไหม้ ในชุมชนย่านคลองสามวา กทม.
วันศุกร์ที่ 29 พฤศจิกายน 2562
รมว.พม. ลงพื้นที่ช่วยเด็ก 4 คน หลังบ้านถูกเพลิงไหม้ ในชุมชนย่านคลองสามวา กทม.
รมว.พม. ลงพื้นที่ช่วยเด็ก 4 คน หลังบ้านถูกเพลิงไหม้ ในชุมชนย่านคลองสามวา กทม.
วันนี้ (28 พ.ย. 62) เวลา 15.30 น. ที่โรงเรียนบางชัน (ปลื้มวิทยานุสรณ์) แขวงบางชัน เขตคลองสามวา กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่เยี่ยมให้กําลังใจและช่วยเหลือเด็ก จํานวน 4 คน ที่ครอบครัวได้รับผลกระทบจากเหตุเพลิงไหม้ที่พักคนงานภายในชุมชนสุเหร่าคลอง 1 เขตคลองสามวา กรุงเทพฯเมื่อวันที่ 23 พฤศจิกายน ที่ผ่านมา
นายจุติ กล่าวว่า ด้วยรัฐบาลนําโดยพลเอกประยุทธ์ จันทร์โอชา นายกรัฐมนตรี ได้ขับเคลื่อนนโยบาย โดยไม่ทิ้งใครไว้ข้างหลัง เนื่องด้วยความห่วงใยประชาชนทุกกลุ่มเป้าหมาย โดยเฉพาะผู้ด้อยโอกาสในสังคมที่ประสบปัญหาและได้รับความเดือดร้อน สําหรับกรณีเกิดเหตุเพลิงไหม้ที่พักคนงานภายในชุมชนสุเหร่าคลอง 1 เขตคลองสามวา กรุงเทพฯ นั้น ได้มีหน่วยงานทุกภาคส่วน รวมทั้งผู้มีจิตเมตตา ได้เข้ามาช่วยเหลือผู้ที่ได้รับผลกระทบจากเหตุการณ์ดังกล่าว ซึ่งการลงพื้นที่ในวันนี้ นับเป็นการแสดงความห่วงใยของรัฐบาล โดยกระทรวงการพัฒนาสังคมและความมั่นคงของมนุษย์ (พม.) มีภารกิจหลักในการดูแล ช่วยเหลือ และคุ้มครองเด็กและเยาวชน ในฐานะกลุ่มเป้าหมาย โดยได้พูดคุยให้กําลังใจเด็ก จํานวน 4 คน ที่ได้รับผลกระทบ ประกอบด้วย 1) เด็กหญิง อายุ 6 ปี นักเรียนชั้นประถมศึกษาปีที่ 1 โรงเรียนบางชันปลื้มวิทยานุสรณ์ 2) เด็กชาย จํานวน 2 คน อายุ 11 ปี นักเรียนชั้นประถมศึกษาปีที่ 5 โรงเรียนประชาราษฎร์อุปถัมภ์วิทยา และ 3) เด็กชาย อายุ 13 ปี นักเรียนชั้นมัธยมศึกษาปีที่ 1 โรงเรียนบางชันปลื้มวิทยานุสรณ์ ซึ่งขณะนี้ เด็กทั้งหมดและครอบครัวได้ย้ายไปอาศัยอยู่กับบ้านนายจ้างและบ้านเช่า
นายจุติ กล่าวเพิ่มเติมว่า นอกจากนี้ ยังได้มอบสิ่งของจําเป็นเพื่อใช้บรรเทาความเดือดร้อนในเบื้องต้น อาทิ อุปกรณ์การเรียนชุดนักเรียน ชุดลูกเสือ ชุดเครื่องแบบลูกเสือ รองเท้า และถุงเท้า เป็นต้น พร้อมทั้งได้มอบเงินช่วยเหลือเด็กทั้ง 4 คน เพื่อช่วยเหลือ ค่าใช้จ่ายประจําวันและค่าเช่าบ้าน เพื่อให้เด็กสามารถไปเรียนหนังสือได้ตามปกติ โดยไม่ต้องขาดเรียน เพราะการศึกษาเป็นเรื่องที่สําคัญที่สุด ซึ่งสามารถนําพาให้พ้นจากวงจรความยากจนได้ ในขณะที่ทางโรงเรียนจะคอยดูแลในเรื่องการเรียนและทุนการศึกษา สําหรับการช่วยเหลือในระยะต่อไป กระทรวง พม. ได้มอบหมายบ้านพักเด็กและครอบครัวกรุงเทพมหานคร และหน่วยงาน สังกัด พม. ที่เกี่ยวข้อง ติดตามให้ความช่วยเหลือเด็กและครอบครัวอย่างใกล้ชิดและต่อเนื่อง โดยเฉพาะเรื่องการช่วยเหลือเด็กทั้งหมดให้ได้รับการศึกษาในระดับสูง อีกทั้งการประสานหน่วยงานอื่นที่เกี่ยวข้องเพื่อให้ความช่วยเหลือในด้านต่างๆ ต่อไป ทั้งนี้ หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถ โทร 1300 สายด่วน พม. บริการฟรี 24 ชั่วโมง ซึ่งกระทรวง พม. พร้อมให้คําปรึกษาและความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-กระทรวงเกษตรฯ ขับเคลื่อนการพัฒนาเกษตรอินทรีย์ปรับเปลี่ยนจากยึดหน่วยงาน เป็นยึดพื้นที่เป็นหลัก
วันจันทร์ที่ 25 มิถุนายน 2561
กระทรวงเกษตรฯ ขับเคลื่อนการพัฒนาเกษตรอินทรีย์ปรับเปลี่ยนจากยึดหน่วยงาน เป็นยึดพื้นที่เป็นหลัก
กระทรวงเกษตรฯ ขับเคลื่อนการพัฒนาเกษตรอินทรีย์ปรับเปลี่ยนจากยึดหน่วยงาน เป็นยึดพื้นที่เป็นหลักเพื่อร่วมกันชี้เป้าหมายในการรับซื้อผลผลิตเกษตรอินทรีย์
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดการประชุมเชิงปฏิบัติการ “ขับเคลื่อนการพัฒนาเกษตรอินทรีย์แห่งชาติ” ณ โรงแรมปริ้นซ์พาเลซ กรุงเทพฯ โดยมีนายสุธี มากบุญ รัฐมนตรีช่วยว่าการกระทรวงมหาดไทย ให้เกียรติร่วมในพิธีพร้อมทั้งมอบนโยบายให้กับผู้เข้าร่วมประชุมเพื่อให้ผู้บริหารระดับสูง เจ้าหน้าที่ผู้ปฏิบัติงาน และผู้แทนภาคส่วนที่เกี่ยวข้อง ได้รับทราบนโยบายการขับเคลื่อนการพัฒนาเกษตรอินทรีย์แห่งชาติ แลกเปลี่ยนความคิดเห็น ร่วมกําหนดกรอบแนวทางบูรณาการพัฒนาเกษตรอินทรีย์แห่งชาติ รวมทั้งจัดทําแผนการพัฒนาเกษตรอินทรีย์ของจังหวัดระดับพื้นที่ และประสานเชื่อมโยงทุกหน่วยงานที่ร่วมดําเนินการ
นายวิวัฒน์ กล่าวว่า นโยบายรัฐบาลและกระทรวงเกษตรและสหกรณ์ได้กําหนดให้การพัฒนาเกษตรอินทรีย์ของประเทศเป็นงานสําคัญที่จะต้องดําเนินการอย่างเร่งรัดและต่อเนื่อง เพราะเกษตรอินทรีย์เป็นทางเลือกที่มีศักยภาพในการพัฒนาเกษตรกรรมอย่างยั่งยืน มีความมั่นคงด้านอาหารและความปลอดภัยต่อสุขภาพ ไม่ทําลายธรรมชาติและสิ่งแวดล้อม สอดคล้องกับกระแสความต้องการผลิตภัณฑ์เกษตรอินทรีย์ของผู้บริโภคที่เพิ่มขึ้นอย่างรวดเร็ว ในการขับเคลื่อนการพัฒนาเกษตรอินทรีย์ให้บรรลุเป้าหมายอาจสําเร็จได้ยากหากขาดการเชื่อมโยงกับภาคีเครือข่ายทั้งในส่วนกลางและระดับพื้นที่ ซึ่งการขับเคลื่อนในพื้นที่ให้เกิดประสิทธิภาพนั้นต้องดําเนินการในระดับจังหวัด ผ่านการสั่งการโดยผู้ว่าราชการจังหวัดในการประสานเชื่อมโยงบูรณาการทุกภาคส่วนในระดับพื้นที่ เพื่อร่วมกันขับเคลื่อนการพัฒนาเกษตรอินทรีย์ให้บรรลุผลสําเร็จตามเป้าหมายยุทธศาสตร์การพัฒนาเกษตรอินทรีย์แห่งชาติ พ.ศ. 2560-2564 และสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 ที่กําหนดเป้าหมายเพิ่มพื้นที่เกษตรกรรมยั่งยืน 5 ล้านไร่ โดยให้เกษตรกรปรับเปลี่ยนระบบการผลิตจากเดิม ไปสู่ระบบการผลิตตามแนวทางของเกษตรกรรมยั่งยืน เช่น เกษตรธรรมชาติ เกษตรอินทรีย์ เกษตรผสมผสาน วนเกษตร เกษตรทฤษฎีใหม่ หรืออื่นๆ เช่น พุทธเกษตร
ดังนั้น เพื่อให้การขับเคลื่อนเกษตรอินทรีย์ในระดับพื้นที่บรรลุผลสําเร็จกระทรวงเกษตรและสหกรณ์ กระทรวงมหาดไทย และหน่วยงานที่เกี่ยวข้องมีความเห็นร่วมกันในการขับเคลื่อนเกษตรอินทรีย์ของแต่ละจังหวัด ขยายผลครอบคลุมทั้ง 13 กลุ่มจังหวัด 56 จังหวัด ภายใต้การกํากับติดตามการดําเนินงานของคณะอนุกรรมการพัฒนาการเกษตรและสหกรณ์จังหวัด (อพก.)โดยปรับเปลี่ยนการดําเนินงานจากยึดหน่วยงานเป็นหลัก มาเป็นการยึดพื้นที่เป็นหลัก และให้ทุกหน่วยงานทุกภาคส่วนร่วมมือกันดําเนินการ โดยมีจังหวัดเป็นเจ้าภาพหลักในการประสานการดําเนินงาน หน่วยงานเจ้าภาพในแต่ละพื้นที่ (โรงพยาบาล โรงเรียน โรงแรม และเอกชน) ร่วมกันชี้เป้าหมายในการรับซื้อผลผลิตเกษตรอินทรีย์ และมีส่วนร่วมในการสนับสนุนกลุ่มเกษตรกรผู้ทําการผลิตเกษตรอินทรีย์
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ทส.เปิดโครงการดูแลและจัดการต้นไม้ในเมือง
วันพฤหัสบดีที่ 5 มีนาคม 2563
ทส.เปิดโครงการดูแลและจัดการต้นไม้ในเมือง
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดโครงการการดูแลและจัดการต้นไม้ในเมืองเพื่อความสุขของประชาชน และปล่อยขบวนรถ "รุกขกร กรมป่าไม้"
ทส.เปิดโครงการดูแลและจัดการต้นไม้ในเมือง
วันที่ 4 มี.ค. 63 เวลา 9.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดโครงการการดูแลและจัดการต้นไม้ในเมืองเพื่อความสุขของประชาชน และปล่อยขบวนรถ "รุกขกร กรมป่าไม้" โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะผู้บริหาร ทส. หน่วยงานที่เกี่ยวข้องทั้งภาครัฐ ภาคเอกชน และประชาชนที่ทําหน้าที่ดูแลรักษาต้นไม้ เข้าร่วมกว่า 600 คน ณ องค์การบริหารส่วนจังหวัดสุพรรณบุรี ซึ่งจะเป็นโครงการนําร่องและเป็นจังหวัดต้นแบบในการขยายงาน “รุกขกร” ในการดูแล รักษา ตัดแต่งกิ่งต้นไม้ ตามหลักวิชาการรุกขกรรม และขยายผลต่อยอดไปในเรื่องของการส่งเสริมอาชีพ สร้างรายได้เสริมได้อีกทางหนึ่ง
นายวราวุธ ศิลปอาชา กล่าวว่า กระทรวงทรัพยากรธรรมชาติและสิ่งแวดล้อม ได้บูรณาการร่วมกับหน่วยงานที่เกี่ยวข้องในการดูแลและจัดการต้นไม้ใหญ่ในเขตเมือง เพื่อเป็นการเสริมสร้างสภาพแวดล้อมในเมืองให้ร่มรื่น สวยงาม สามารถสร้างคุณประโยชน์ให้กับประชาชนทั้งทางตรงและทางอ้อม แต่เนื่องจากสภาพแวดล้อมในสังคมเมืองที่มีความแตกต่างจากธรรมชาติ ทั้งลักษณะและคุณภาพของดิน ปริมาณความชื้น ความร้อน ที่อยู่อาศัยของประชาชน ตลอดจนกิจกรรมต่างๆ ที่ส่งผลต่อต้นไม้ที่ปลูกไว้ในบริเวณเขตเมืองจะมีสุขภาพอ่อนแอ เพราะขาดการดูแล บํารุงรักษาอย่างถูกวิธีตามหลักวิชาการ ส่งผลให้ต้นไม้ในเมืองเสื่อมโทรม หักโค่น สร้างความเสียหายต่อชีวิตและทรัพย์สินของประชาชน ดังนั้น งานด้าน “รุกขกร” จึงมีความสําคัญและจําเป็นทั้งในเรื่องของการคัดเลือกชนิดของไม้ การจัดการกับต้นไม้ในเมือง การปลูก การบํารุงรักษา การป้องกันโรคและแมลง การทําศัลยกรรมต้นไม้ตามหลักวิชาการ ตลอดจนวิธีการปีนต้นไม้ที่ถูกวิธีซึ่งจะช่วยลดการเกิดอุบัติเหตุในขณะทําการดูแล ตัดแต่งกิ่งไม้ ให้ต้นไม้นั้นได้เจริญเติบโตอย่างสมบูรณ์ เพื่อสร้างประโยชน์ให้กับประชาชนต่อไป
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานการประชุมหน่วยงานกำกับดูแลกลุ่มโครงสร้างพื้นฐานสำคัญทางสารสนเทศของประเทศ
วันจันทร์ที่ 8 ตุลาคม 2561
ปลัดกระทรวงดิจิทัลฯ เป็นประธานการประชุมหน่วยงานกํากับดูแลกลุ่มโครงสร้างพื้นฐานสําคัญทางสารสนเทศของประเทศ
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดีอี เป็นประธานการประชุมหน่วยงานกํากับดูแลกลุ่มโครงสร้างพื้นฐานสําคัญทางสารสนเทศ (Critical Information Infrastructure : CII ) ของประเทศ เพื่อสานต่อนโยบายตามมติของคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ ครั้งที่ 1/2561 ซึ่งได้มอบหมายให้กระทรวงดิจิทัลเพื่อเศรษฐกิจและสังคม โดยสํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ สพธอ. ประสานหน่วยงานกํากับดูแล หรือหน่วยงานประสานงานหลักใน CII แต่ละกลุ่ม เพื่อให้มีการแลกเปลี่ยนและรวบรวมข้อมูลที่จําเป็น ในการนําข้อมูลมาประกอบการวิเคราะห์สถานภาพและประเมินผลกระทบของภัยคุกคามไซเบอร์อย่างต่อเนื่อง สําหรับโครงสร้างพื้นฐานสําคัญทางสารสนเทศ 6 กลุ่มแรก ได้แก่ กลุ่มความมั่นคงและบริการสําคัญภาครัฐ กลุ่มการเงิน กลุ่มเทคโนโลยีสารสนเทศและโทรคมนาคม กลุ่มการขนส่ง และโลจิสติกส์ กลุ่มพลังงานและ สาธารณูปโภค และกลุ่มสาธารณสุข ยึดแนวปฏิบัติการรักษาความมั่นคงปลอดภัยของระบบสารสนเทศและเว็บไซต์ ตามประกาศของคณะกรรมการธุรกรรมทางอิเล็กทรอนิกส์ เรื่อง มาตรฐานการรักษาความมั่นคงปลอดภัยฯ พ.ศ.2555 เพื่อให้สอดรับกับนโยบายของรัฐบาลที่ตระหนักถึงความสําคัญด้านความมั่นคงปลอดภัยไซเบอร์ ณ ห้องประชุม Think Big สํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ สพธอ. ชั้น 20 กรุงเทพฯ เมื่อเร็วๆ นี้
************************
รัฐบาลไทย-ข่าวทำเนียบรัฐบาล-นายกฯ มอบโล่ประกาศเกียรติคุณแก่ นางสาวปณิดา ยศปัญญา และ นางสาวณัฏกานต์ หมื่นพล ยกย่องเป็นแบบอย่างที่ดีของสังคม ในฐานะบุคคลผู้มีความซื่อสัตย์สุจริต
วันอังคารที่ 17 เมษายน 2561
นายกฯ มอบโล่ประกาศเกียรติคุณแก่ นางสาวปณิดา ยศปัญญา และ นางสาวณัฏกานต์ หมื่นพล ยกย่องเป็นแบบอย่างที่ดีของสังคม ในฐานะบุคคลผู้มีความซื่อสัตย์สุจริต
นายกฯ มอบโล่ประกาศเกียรติคุณแก่ นางสาวปณิดา ยศปัญญา และ นางสาวณัฏกานต์ หมื่นพล ยกย่องเป็นแบบอย่างที่ดีของสังคม ในฐานะบุคคลผู้มีความซื่อสัตย์สุจริต
วันนี้ (17 เม.ย.61) เวลา 07.30 น. ณ ทําเนียบรัฐบาล กรุงเทพมหานครพลเอก ประยุทธ์ จันทร์โอชา นายกรัฐมนตรีมอบโล่ประกาศเกียรติคุณให้กับ นางสาวปณิดา ยศปัญญา นิสิตชั้นปีที่ 4 สาขาการพัฒนาชุมชน ภาควิชาสังคมวิทยา และมานุษยวิทยา คณะมนุษยศาสตร์และสังคมศาสตร์ มหาวิทยาลัยมหาสารคาม ในฐานะเยาวชนที่มีความซื่อสัตย์สุจริต สมควรได้รับการยกย่องเป็นแบบอย่างที่ดีแก่สังคม และนางสาวณัฏกานต์ หมื่นพล ในฐานะบุคคลที่มีความซื่อสัตย์สุจริต สมควรได้รับการยกย่องให้เป็นแบบอย่างที่ดีแก่สังคม โดยมีพลเอก อนันตพร กาญจนรัตน์ รัฐมนตรีว่าการกระทรวง การพัฒนาสังคมและความมั่นคงของมนุษย์ (รมว.พม.)และนางนภา เศรษฐกร อธิบดีกรมพัฒนาสังคมและสวัสดิการ เข้าร่วมแสดงความยินดี
รัฐบาลได้ตระหนักถึงความสําคัญในการป้องกันและแก้ไขปัญหาการทุจริต ซึ่งกําหนดเป็นวาระแห่งชาติ โดยมุ่งมั่นให้ "คนไทยไม่ทนต่อการทุจริต (Zero Tolerance)” สําหรับนางสาวปณิดา ยศปัญญา และนางสาวณัฏกานต์ หมื่นพล ในฐานะผู้ที่มี ความซื่อสัตย์สุจริต ด้วยความรับผิดชอบต่อสังคม โดยไม่เพิกเฉยต่อการกระทําผิด ทั้งนี้ รัฐบาลขอชื่นชมบุคคลทั้งสอง และในโอกาสนี้ จึงขอมอบโล่ประกาศเกียรติคุณเพื่อเป็นขวัญและกําลังใจในการรักษาคุณงามความดี ด้วยความซื่อสัตย์สุจริต และความกล้าหาญ ในการยึดมั่นต่อความถูกต้อง ตลอดจนเป็นแบบอย่างที่ดีให้แก่คนในสังคมได้นําไปถือปฏิบัติต่อไป
กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ในฐานะหน่วยงานภาครัฐที่มุ่งส่งเสริมและสนับสนุนการพัฒนาสังคมและการจัดสวัสดิการสังคมที่บูรณาการการทํางานร่วมกันกับทุกภาคส่วน ตามแนวทางประชารัฐ ขอแสดงความชื่นชมและยกย่อง นางสาวปณิดา ยศปัญญา นิสิตมหาวิทยาลัยมหาสารคาม ในฐานะเยาวชนที่สนับสนุนงานด้านการจัดสวัสดิการสังคม ซึ่งเป็นผู้มีจิตสํานึกที่ดีและยึดมั่นในความถูกต้อง จนนําไปสู่การกําหนดแนวทาง และมาตรการในการจ่ายเงินสงเคราะห์ให้แก่ประชาชนผู้ประสบความเดือดร้อนอย่างรัดกุม โปร่งใส และเกิดประโยชน์สูงสุด นับว่าเป็นแบบอย่างที่ดีให้แก่เยาวชนและประชาชน โดยเฉพาะการมีส่วนร่วมในการดูแลตรวจสอบการดําเนินงานของภาครัฐ